Kesäyön marssi

Kesäyön marssi on vuosittain järjestettävä hyvän mielen kävelytapahtuma, johon voivat osallistua kaiken ikäiset. Osallistua voi yksin, kaksin, koko perheen voimin tai kasata vaikka harrasteporukasta tai työkavereista kokonaisen joukkueen. Marssitapahtumaa on järjestetty vuosittain vuodesta 1998 alkaen. Vuodesta 2017 alkaen marsseja on järjestetty vuosittain useammalla paikkakunnalla, jotta entistä useammalla olisi mahdollisuus osallistua matalan kynnyksen liikuntatapahtumaan. 

Marssitapahtuman synty


Kesäyön marssin ideoijana ja toimeenpanijana oli Suomen Sotilasurheiluliiton puheenjohtaja eversti Kalervo Sipi tarkoituksenaan edistää varusmiesten, kantahenkilökunnan, reserviläisten ja siviilien kuntoa. Marssitapahtuman esikuvana oli Alankomaissa järjestettävä maailmankuulu vuosittainen siviili- ja sotilasmarssitapahtuma Nijmegenin marssi. Järjestyksessä ensimmäinen Kesäyön marssi järjestettiin Tuusulassa 5.–6. kesäkuuta 1998. 

Marssitapahtuma tehtiin kaksipäiväiseksi, ensimmäisen marssipäivän lähtö oli perjantai-iltana ja toisen päivän lähtö lauantai aamupäivällä. Tapahtumassa oli neljä sarjaa: siviilijoukkueet, sotilasjoukkueet, henkilökohtainen sarja ja sauvakävelijöiden sarja. Siviilit saattoivat valita yhden tai kahden päivän kävelysuorituksen. Sotilasjoukkueilla oli vaatimuksena kävellä molempina päivinä 30 kilometriä ja mukana tuli olla 10 kiloa painava kantamus. Marssijoukkueilla oli myös marssilaulukilpailu.

Kesäyön marssiin osallistunut saa itselleen mitalin sekä diplomin. Marssipaikalla/alueella on neste- ja ravintotäydennys. Tarjolla on lisäksi aamu- ja iltapalaa. Marssijoiden huollosta on pidetty huolta järjestämällä peseytymismahdollisuus, ensiapu sekä vakuutus vahingon varalle. Halutessaan on marssialueelle voinut telttamajoittua 2011 vuoteen saakka. 

Tapahtuman järjestäjät olivat Puolustusvoimat, Suomen Latu, Suomen Sotilasurheiluliitto ja Reserviläisurheiluliitto ja kumppaneina olivat Vantaan kaupunki sekä Järvenpään kaupunki.

Marssitapahtuma elää
Marssitapahtuma toimi perusmuotoisena vuoteen 2007 asti. 
 Vuonna 2008 marssimatkoja hieman muutettiin ja marssin paikkakunta vaihtui Vantaalle.
 Vuonna 2010 uudistettiin marssimatkat kokonaan.
 Vuonna 2011 lisättiin 5 kilometriä marssimatkaksi.
 Vuonna 2012 Kesäyön marssin järjestelyvastuu siirtyi Maanpuolustuskoulutusyhdistykselle (MPK). Marssin järjestelyapuna ovat MPK:n jäsenjärjestöt ja paikalliset reserviläispiirit. Marssitapahtuma muuttui yksipäiväiseksi ja sotilasjoukkueilta poistettiin pukeutumis- ja kantovaatimukset.  Perhesarja tuli uudeksi kävelysarjaksi. Marssitapahtuman ulkoinen ilme, logo ja nettisivut uudistettiin.   

Järjestelytoimikunta päätti,  että marssitapahtuma voidaan pitää muualla Suomessa kuin Vantaalla ja Tuusulassa. Alkuaikoina marssijoista yli puolet olivat sotilasjoukkueita. 

Vuosien mittaan tapahtumasta on tullut voimakkaasti siviilipainotteinen kävelytapahtuma. Marsseja on järjestetty Tuusulassa vuosina 1998–2007 ja 2014,  Hakunilassa vuosina 2008–2011, Santahaminassa vuonna 2012, Pirkkalassa vuonna 2013 ja Tuusulassa vuonna 2014. Vuosina 2015 ja 2016 ja 2017 Kesäyön marssi järjestetään Turussa. Vuonna 2017 marssitaan Turun lisäksi Suomen 100 -vuotisjuhlien kunniaksi myös muilla paikkakunnilla Tuusulassa, Rovaniemellä ja Jyväskylässä.

Marssit
NroVuosi PäivätPaikka ja paikkakuntaKävelymatkat/kmOsanottajiaSuojelija 232020kesällä 2020Poriei vielä tiedossaei vielä tiedossaei vielä tiedossa22201925. - 26.toukokuutaPori7, 16, 25, 42 ja 60 km572Kaupunginjohtaja Aino-Maija Luukkonen21201826. - 27.toukokuutaPori6, 12, 25, 42 ja 60 km400Kaupunginjohtaja Aino-Maija Luukkonen20201719. elokuutaJyväskylä6, 15, 30 ja 42 kmei tiedossaEuroparlamentaarikko Henna Virkkunen20201710. kesäkuutaRovaniemi6, 15, 30 ja 42 kmei tiedossaei tiedossa20201710. kesäkuutaTuusula7, 18, 32 ja 46 kmei tiedossaei tiedossa20201720. - 21.toukokuutaHeikkilän kasarmi Turku6, 11, 15, 20, 31 ja 42,195 km415Tasavallan presidentin puoliso Jenni Haukio19201611.–12. kesäkuutaHeikkilän kasarmi Turku6, 11, 15, 20, 32 ja 42,195 km460Puolustusministeri Jussi Niinistö1820156.–7. kesäkuutaHeikkilän kasarmi Turku6, 11, 15, 20, 32 ja 42 km430Merivoimien komentaja kontra-amiraali Kari Takanen1720147. kesäkuutaTuusulan urheilukeskus, Vantaa5, 15, 30 ja 40 km500 1620138. kesäkuutaPirkkalan vapaa-aikakeskus, Pirkkala6, 12, 23 ja 38 km400Maavoimien materiaalilaitoksen johtaja, kenraalimajuri Kyösti Halonen1520129. kesäkuutaSantahamina, Helsinki5, 8, 10, 16, 24, 32 ja 40 km800Etelä-Suomen sotilaslänin komentaja, prikaatikenraali Pertti Laatikainen (marssin kummina oli Valentin Kononen)14201127. toukokuutaHakunilan urheilupuisto, Vantaa5, 10, 20, 30 ja 40 km   1 100Puolustusministeriön kansliapäällikkö Arto Räty (marssin kummina oli HOK-Elannon toimitusjohtaja Matti Niemi)13201011. kesäkuutaHakunilan urheilupuisto, Vantaa10, 20, 30 ja 40 km  1 100Puolustusvoimain komentaja, kenraali Ari Puheloinen 122009 5.–6. kesäkuutaHakunilan urheilupuisto, Vantaaperjantaina 20 ja 30 km; lauantaina 15 ja 30 km    1 200Puolustusministeri Jyri Häkämies 112008 6.–7. kesäkuutaHakunilan urheilupuisto, Vantaaperjantaina 20 ja 30 km; lauantaina 15 ja 30 km 1 000Vantaan kaupunginjohtaja Juhani Paajanen102007 29.–30. kesäkuutaTuusulan urheilukeskus, Vantaa 15 ja 30–km 1 600                           Olympiavoittaja Lasse Virén92006 9.–10. kesäkuutaTuusulan urheilukeskus, Vantaa15 ja 30 km   1 200Puolustusministeri Seppo Kääriäinen  8200510.–11. kesäkuutaTuusulan urheilukeskus, Vantaa15 ja 30 km 1 200Kansanterveyslaitoksen pääjohtaja, Pekka Puska7200418.–19. kesäkuutaTuusulan urheilukeskus, Vantaa15 ja 30 km 1 000Oikeustieteen tohtori Pentti Arajärvi6200313.–14. kesäkuutaTuusulan urheilukeskus, Vantaa15 ja 30 km800Työterveyslaitoksen pääjohtaja Jorma Rantanen 5200231. toukokuuta – 1. kesäkuutaTuusulan urheilukeskus, Vantaa15 ja 30 km 1 300Puolustusvoimain komentaja amiraali Juhani Kaskeala42001 8.–9. kesäkuutaTuusulan urheilukeskus, Vantaa15 ja 30 km 1 000Olympiavoittaja Juha Mieto320009.–10. kesäkuutaTuusulan urheilukeskus, Vantaa15 ja 30 km900Valtioneuvos Harri Holkeri21999 18.–19. kesäkuutaTuusulan urheilukeskus, Vantaa15 ja 30 km 1 100YK:n alipääsihteeri Elisabeth Rehn11998 5.–6. kesäkuutaTuusulan urheilukeskus, Vantaa 10 ja 30 km 1 000Puolustusvoimain komentaja, kenraali Gustav Hägglund 

Aiheesta muualla
 Kesäyön marssin verkkosivut
 Maanpuolustuskoulutusyhdistyken jäsenjärjestöt 
  Käsiohjelma 2014 
  Marssiesite 2009 
  Marssiesite 2008 
  Marssiesite 2007 
  Marssiesite 2006 
  Marssiesite 2005 
  Marssiesite 2004 
  Artikkeli Reserviläinen 4.9.2003 

Luokka: Tuusulan urheilu
Luokka: Pirkkala
Luokka: Vantaan tapahtumat
Luokka: Suomen urheilutapahtumat
Luokka: Kävely
Luokka: Turun urheilutapahtumat